钦定古今图书集成/历象汇编/岁功典/第038卷 > 三月三日率尔成章 同前
## 钦定古今图书集成/历象汇编/岁功典/第038卷 > 三月三日率尔成章 同前

芳年多美色，丽景复妍遥。握兰唯是旦，采艾亦今朝。
回沙溜碧水，曲岫散桃夭。绮花非一种，风丝乱百条。
云起相思观，日照飞虹桥。繁华炫姝色，燕赵艳妍妖。
金鞍汗血马，宝髻珊瑚翘。兰馨起縠袖，莲锦束琼腰。
相看隐绿树，见人还自娇。玉柱鸣罗荐，磲碗泛回潮。
洛滨非拾羽，满握讵贻椒。